Diari Oficial de la Generalitat Valenciana


Sumari del DOGV 395, del 23-06-1986 (1986/806562)

ORDRE de 5 de juny de 1986, de la Conselleria de Cultura, Educació i Ciència, per la qual s'estableix el calendari escolar per a tots els centres docents a excepció dels universitaris durant el curs 1986-87.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   395

Data del DOGV
:   23-06-1986

Secció del DOGV
:   ALTRES DISPOSICIONS

Número del document
:   1986/806562


Data del document
:   05-06-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de juny de 1986, de la Conselleria de Cultura, Educació i Ciència, per la qual s'estableix el calendari escolar per a tots els centres docents, a excepció dels universitaris durant el curs 1986-87.  
Atesa la necessitat d'establir el calendari escolar que ha de regir en els Centres Docents de la Comunitat Valenciana i tenint en compte l'experiència en l'aplicació del calendari escolar del proppassat curs, vistos els articles d'aplicació de la Llei General d'Educació número 14/70, de 4 d'agost, i de la Llei Orgànica 8/85, de 3 de juliol, i en virtut de les competències conferides pel Reial Decret 2093/83, de 28 de juliol, sobre traspàs de funcions i serveis de l'Administració de L'Estat a la Comunitat Valenciana en matèria d'educació.   
ORDENE:   
Article 1r  
Durant el curs escolar 1986/87, els Centres Docents Públics i Privats d'EGB, Preescolar, Educació Especial, BUP I FP de la Comunitat Valencia es regiran per tot el que disposa aquesta Ordre.   
Article 2n  
El Curs Acadèmic per a tots els Centres Docentes esmentats començaràl'1 de setembre de 1986 i acabarà el 31 d'agost de 1987, llevat de les activitats pendents del curs anterior.   
Article 3r  
El professorat dels nivells afectats per aquest calendari, farà activitats acadèmiques en els Centres des de l'1 de setembre de 1986 fins al 30 de juny de 1987, ambdós inclosos i llevat d'activitats administratives pendents de fer en el mes de juliol.   
Article 4t  
Les classes es desplegaran:   
a) Per als Ensenyaments Bàsics (EGB, Preescolar i E. Especial), de dilluns a divendres, durant els dies compresos entre el 15 de setembre de 1986 i el 26 de juny de 1987, ambdós inclosos, amb excepció dels corresponents a les vacances i dies festius.   
b) Per als Ensenyaments Mitjans (BUP, FP i CEI de Xest) del dia 25 de setembre de 1986 al dia 17 de juny de 1987 ambdós inclosos.   
Article 5é  
Seran festins durant el curs escolar, a més del descans del diumenge, els següents:   
-9 d'octubre: Dia de la Comunitat Valenciana.   
-1 de novembre: Tots els Sants.   
-6 de desembre: Dia de la Constitució.   
-8 de desembre: Inmaculada Concepció.   
-19 de març: Sant Josep.   
-1 de maig: Festa del Treball.   
-18 de juny: Corpus Christi.   
-24 de juny: Sant Joan.   
Coincidint amb les festes tradicionals de la localitat, cada municipi podrà determinar fins un màxim de tres dies festius entre els esmentats com lectius en aquest calendari.   
D'aquestes tres dies, dos hauran de coincidir necessàriament amb els assenyalats com a festius pel Ple de l'Ajuntament d'acord amb el que estableix l'article 46 del RD 2001/1983 de 28 de juliol (BOE del 29 de juliol) i que anualment són publicats en el Diari Oficial de la Generalitat Valenciana   
Amb aquesta finalitat els Ajuntaments remetran als Serveis Territorials d'Educació corresponents, amb l'antelació que calga, la relació de dies no lectius declarats d'aquesta manera amb l'objectiu que el Director del Servei Territorial d'Educació els autoritze.   
Article 6é  
A més de les vacances d'estiu seran període de vacances:   
En Nadal: des del 22 de desembre de 1986, fins al 6 de gener de 1987, ambdós inclosos.   
En Setmana Santa: des del 16 fins al 27 d'abril de 1987 ambdós inclosos.   
Article 7é  
Per als Ensenyaments Bàsics, en els períodes corresponents als mesos de juny i setembre, les activitats escolars dels alumnes es faran de mati, en jornada continua, de nou a tretze hores. Les hores que resten per a cumplimentar l'horari dels professors, es destinaran de manera flexible segons les necessitats dels Centres, a activitats que no requeresquen la presència dels alumnes.   
Malgrat el que disposa el paràgraf anterior els Consells Escolars podran programar activitats extra-escolars amb l'assistència d'alumnes i professors, que es faran per les vesprades dels dies corresponents aquests mesos.   
Article 8é  
En els Ensenyaments Mitjans, si els Consells Escolars ho consideren escaient, podran, en el començament de curs, establir fins a tres dies lectius no consecutius, que puguen dedicar-s'hi a activitats de tipus extra-escolars:   
activitats culturals, viatges amb finalitats educatives, eixides a museus o rutes d'interés històrico-científic, etc. Les dates establertes per a aquests dies, així com els objectius didàctics a aconseguir, seran fets públics mitjançant el projecte del Centre i el Fullet informatiu, per tal que tant l'administració educativa com els membres de cada comunitat escolar, els coneguen amb l'antelació que calga.   
Article 9é  
Les respectives Direccions Generals de nivell dictaran les disposicions adients amb el desplegament o l'execució del que disposa aquesta Ordre.   
Article 10  
Aquest Calendari Escolar s'haurà d'exposar de manera visible als interessats en tots els Centres Docents de Preescolar, EGB, Educació Especial, BUP i FP de la Comunitat Valenciana.   
Article 11  
Qualsevol modificació del calendari que siga necessària per circumstàncies especials, haurà de ser autoritzada per la Conselleria de Cultura, Educació i Ciència.   
València, 5 de juny de 1986.   
El Conseller de Cultura, Educació i Ciència,  
CEBRIA CISCAR I CASABAN